Frankryk sluit ambassades oor Mohammed-spotprente | Nuus24
Frankryk sluit ambassades oor Mohammed-spotprente
Lasbriewe uitgereik oor Islam-rolprent
Parys – Die regering van Frankryk het aangekondig dat hy Vrydag sy ambassades in 20 lande tydelik sal sluit.Dié stap volg ná 'n Franse tydskrif spotprente oor die profeet Mohammed gepubliseer het.Die regering vrees dié spotprente sal die sentiment teen sy verteenwoordigers in ander lande negatief beïnvloed, veral ná wydverspreide opstande oor 'n rolprent waarin die sport gedryf word met Islam."Ons het inderdaad as 'n voorsorgmaatreël besluit om ons persele, ambassades, konsulate, kultuursentrums en skole te sluit," het 'n woordvoerder vir die ministerie van buitelandse sake gesê.Laurent Fabius, die minister van buitelandse sake, het vroeër laat deurskemer dat hy spesiale maatreëls in plek sou stel."Ek het instruksies gegee dat spesiale sekuriteitsmaatreëls in plek moet wees in alle lande waar dit dalk 'n probleem kan wees," het Fabius gesê.Hy het erken hy is "bekommerd" dat die publisering van die strokiesprente deur die satiriese tydskrif Charlie Hebdo tot 'n ongunstige reaksie kan lei. – Volg Nuus24 op Twitter.
Lees meer oor: frankryk | godsdiens | islam VOLGENDE OP NUUS24X